Í sambandi við Sundalagsstevnuna í Kollafirði um vikuskiftið, fara kollfirðingar at skipa fyri stevnurenning fyri børn og vaksin leygardagin kl. 11.00. Kappast verður í teimum vanligu aldursbólkunum, sum vit kenna frá hinum stevnunum, og sum vanligt verða eisini heiðursmerki latin til trý tey fremstu í hvørjum aldursbólki. Bólkarnir eru hesir: gentur og dreingir-7 ár (f.–2005) 300 m gentur og dreingir-10 ár (f. 2002–2004) 600 m gentur og dreingir-13 ár (f. 1999–2002) 800 m gentur og dreingir–17 ár (f. 1996–1998) 800 m menn og kvinnur opin bólkur (f.–1996) 8 km menn veteranar (f. 1957–1966) 8 km kvinnur veteranar (f.–1966) 8 km menn superveteranar (f.–1956) Renningin byrjar sum sagt kl. 11.00. Tað verða tey vaksnu, sum leggja fyri. Barnarenningin verður beint aftaná, ella umleið 11.50. Heiðursmerkjahandan verður kl. 12.30. Tilmelding og avheintan av startnummurum verður í bygdarhúsinum frá kl. 10.00. Prísurin er sum vanligt 50 kr. fyri vaksin og 20 kr. fyri børn. Gevið gætur, at eingin tilmelding er á netinum. Bygdarhúsið stendur nakað innanfyri bátahylin, og har er eisini skilabest at sleppa sær av við bilin. Undirtøkan hevur altíð verið góð í Kollafirði. Hetta er frá startinum í 2009, tá Andrias Hansen ráddi fyri borgum. Hendan dagin var hann tó illa fyri, og Sam Vang fór avstað við sigrinum hjá monnunum.